ผมมีเพศสัมพันธ์กับแฟนไปเมื่อวันที่ 5 ก.ค. 63 โดยมีเพศสัมพันธ์ทั้งหมด 2 ครั้งครับ ครั้งที่ 1 ป้องกันโดยใช้ถุงยางครับ(ช่วงเวลา 8:30-9:30)หลังจากนั้นผมล้างรีบบริเวณท่อเพื่อเอาน้ำที่คลั่งออกครับ ครั้งที่ 2 ไม่มีการป้องกันแต่หลั่งข้างนอกครับ(ช่วงเวลา 10:15-11:00) จากนั้นในวันที่ 6 ก.ค. 63 (ช่วงเวลา12:30) ผมให้แฟนกินยาคุมฉุกเฉินเมเปิ้ล ฟอร์ท ชนิด 1 เม็ด หลังจากที่กินยาเข้าไปมีอาการเวียนหัว คลื่นไส้แต่ไม่อาเจียน แต่มีอาการเพียง 1 วัน ซึ่งในวันที่ 7 ก.ค. 63 ไม่มีอาการใดๆแล้วครับ จากนั้นในวันที่ 11-12 ก.ค. 63 มีอาการปวดท้องคล้ายเป็นประจำเดือนครับปวดแบบบีบๆ แต่กลับมีแค่น้ำสีน้ำตาลออกมาเพียงเล็กน้อยครับ แต่ในวันที่ 13 ก.ค. 63 (ช่วงเวลา 7:00) มีน้ำสีชมพูอ่อนออกมาประมาณปานกลางครับ และเมื่อเวลา 12:00 มีอาการปวดท้องคล้ายประจำเดือนมีน้ำสีน้ำตาลออกมาเล็กน้อย อยากทราบว่าอาการแบบนี้ผิดปกติไหมครับ *** หมายเหตุ : ผู้ป่วยเป็นเพศหญิง อายุ 20 ปี อาชีพ นักศึกษาพยาบาล ปี 3 มีอาการเครียดจากการเรียนบ้างเป็นบางวิชา มีรอบประจำเดือน 31 วัน และได้ทำการบันทึกประจำเดือนย้อนหลัง 2 เดือน คือ 1.เดือน พ.ค. ประจำเดือนมาวันที่ 10 (ระยะประจำเดือนประมาณ 5 วัน) 2.เดือน มิ.ย. ประจำเดือนมาวันที่ 12 (ระยะประจำเดือนประมาณ 5 วัน)
สวัสดีค่ะ การมีเพศสัมพันธ์โดยการหลั่งนอกนั้น ยังมีโอกาสตั้งครรภ์ได้สูง ไม่แนะนำให้ใช้วิธีดังกล่าวเพื่อคุมกำเนิดอย่างเด็ดขาดดังนั้นในกรณีนี้จึงมีข้อบ่งชี้ในการใช้ยาคุมฉุกเฉิน ซึ่งยาคุมฉุกเฉินนั้นเป็นการรับประทานฮอร์โมนเพศในขนาดสูงเข้าไปทีเดียว หรือห่างกัน 12 ชั่วโมง เพื่อป้องกันการตั้งครรภ์หลังมีเพศสัมพันธ์ไปแล้วภายในไม่เกิน 72 ชั่วโมง ถ้าใช้อย่างถูกต้อง ยามีประสิทธิภาพได้ประมาณ 80-90% ค่ะหลังการใช้ยาชนิดนี้ อาจมีผลข้างเคียงเช่นเลือดออกผิดปกติทางช่องคลอด ตามมาได้ประมาณ 1-2 สัปดาห์หลังจากนั้น และอาจทำให้ประจำเดือนมาคลาดเคลื่อนไปได้ แต่ไม่ควรคลาดไปเกิน 7 วันดังนั้นอาการที่กล่าวมาอาจเป็นผลข้างเคียงจากการใช้ยาคุมฉุกเฉิน หรือเป็นสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์ทำให้เลือดออกผิดปกติได้ แนะนำสังเกตอาการก่อนค่ะ หากออกมาแค่ 1-3 วันแล้วหยุดไป และประจำเดือนมาตามปกติ ก็น่าจะเป็นจากผลข้างเคียงยา หากไม่แน่ใจเรื่องการตั้งครรภ์ควรซื้อชุดตรวจครรภ์ทางปัสสาวะมาตรวจเองเบื้องต้นอีกครั้ง ให้ผลบวกได้ 10-14 วันหลังปฏิสนธิ หรือไปยืนยันผลที่รพ.อีกครั้งค่ะ